ฎีกาจําคุก ครรชิต โทษตลอดชีวิต คดียิงนายกตุ่น สมุทรสาครดับ
ศาลฎีกาพิพากษายืนตามศาลอุทธรณ์ ให้จำคุกตลอดชีวิต ครรชิต ทับสุวรรณ อดีต ส.ส.สมุทรสาคร พรรคประชาธิปัตย์ และให้ชดใช้ค่าสินไหมทดแทนจำนวน 13,300,000 บาท ในคดีใช้ปืนยิงนายอุดร ไกรวัตนุสสรณ์ หรือนายกตุ่น อดีตนายก อบจ.สมุทรสาคร เสียชีวิตหน้าห้องน้ำปั๊มน้ำมัน เฮียม้อ พอใจคนทำความผิดได้รับโทษทัณฑ์ตามกฎหมาย,ศาลฎีกาพิพากษาจำคุกตลอดชีวิตอดีต ส.ส.สมุทรสาคร คดียิงอดีตนายก อบจ.รายนี้ เปิดเผยขึ้นเมื่อเวลา 09.10 น. วันที่ 8 ธ.ค. ศาลจังหวัดสมุทรสาคร อ่านคำพิพากษาศาลฎีกา ในคดีหมายเลขดำที่ อ. 4591/2555 และคดีหมายเลขแดงที่ อ.6440/2557 ที่พนักงานอัยการจังหวัดสมุทรสาคร เป็นโจทก์ นายมณฑล ไกรวัตนุสสรณ์ นายก อบจ.สมุทรสาคร บิดาของนายอุดร ไกรวัตนุสสรณ์ เป็นโจทก์ร่วมฟ้องนายครรชิต ทับสุวรรณ อดีต ส.ส.สมุทรสาคร เป็นจำเลยในข้อหาฆ่าผู้อื่นโดยเจตนาและไตร่ตรองไว้ก่อน, ข่มขู่ผู้อื่นให้เกิดความกลัว, ยิงปืนโดยไม่มีเหตุ,อันควรในที่สาธารณะฯ และพกพาอาวุธปืนไปในที่สาธารณะ หมู่บ้าน โดยไม่มีเหตุอันควรฯ กรณีใช้ปืนยิงนายอุดร ไกรวัตนุสสรณ์ หรือนายกตุ่น อดีตนายก อบจ.สมุทรสาคร เสียชีวิตเมื่อวันที่ 25 ธ.ค.2554 โดยมีพนักงานอัยการจังหวัดสมุทรสาคร โจทก์ นายมณฑล ไกรวัตนุสสรณ์ โจทก์ร่วม รวมทั้งญาติ และคนใกล้ชิดราว 30 คน มารับฟังคำพิพากษา ส่วนนายครรชิต จำเลย ถูกควบคุมตัวอยู่ที่เรือนจำกลางบางขวาง จ.นนทบุรี ศาลใช้เวลาอ่านคำพิพากษาศาลฎีการาว 30 นาที โดยศาลฎีกาพิพากษายืนตามศาลอุทธรณ์ภาค 7 ให้จำคุกนายครรชิต ทับสุวรรณ ตลอดชีวิต และให้จำเลยชดใช้ค่าสินไหมทดแทนแก่นายมณฑล ไกรวัตนุสสรณ์ ผู้เป็นโจทก์ร่วม นางพอใจ ไกรวัตนุสสรณ์ มารดาของผู้เสียชีวิต นางสาวสุรัจนา ศิลาสุวรรณ ภรรยาผู้เสียชีวิต และบุตรทั้งสองของผู้เสียชีวิต จำนวน 13,300,000 บาท ตามคำพิพากษาของศาลชั้นต้น,ด้านนายมณฑล ไกรวัตนุสสรณ์ หรือเฮียม้อ อดีต รมช.เกษตรและสหกรณ์ และ ส.ส.สมุทรสาครหลายสมัย โจทก์ร่วม กล่าวว่า ตนพอใจในการตัดสินว่าคนทำความผิดได้รับโทษทัณฑ์ตามกระบวนการตามกฎหมายเพราะเราได้รับความเป็นธรรม จากนั้นนายอุดม ไกรวัตนุสสรณ์ พร้อมพี่น้องเดินทางไปที่วัด เจษฎาราม ต.มหาชัย อ.เมืองสมุทรสาคร จุดธูปหน้าอัฐินายอุดร ไกรวัตนุสสรณ์ เก็บอยู่ในศาลาไกรวัตนุสสรณ์ เพื่อกราบไหว้และบอกกล่าวถึง ผลคำพิพากษาศาลฎีกาดังกล่าว,สำหรับคดีสืบเนื่องจากเมื่อเวลา 15.30 น. เมื่อวันที่ 25 ธ.ค.2554 นายอุดร ไกรวัตนุสสรณ์ นายก อบจ.สมุทรสาครในขณะนั้น ถูกคนร้ายใช้ปืน .40 กระหน่ำยิงตายหน้าน้ำปั๊มน้ำมัน ปตท.สาขา กม.2 ตรงข้ามบิ๊กซีมหาชัย ถนนเศรษฐกิจ หมู่ 7 ต.ท่าทราย อ.เมืองสมุทรสาคร ต่อมาตำรวจได้ออกหมายจับนายครรชิต ทับสุวรรณ ส.ส.สมุทรสาคร พรรคประชาธิปัตย์ในขณะนั้น นำตัวมาดำเนินคดีส่งฟ้องต่อศาลจังหวัดสมุทรสาคร โดยศาลชั้นต้น,มีคำพิพากษาเมื่อวันที่ 12 พ.ย.2557 ให้ประหารชีวิตนายครรชิต และให้ชดใช้ค่าสินไหมทดแทนจำนวน 13.3 ล้านบาทแก่ทายาทของผู้ตาย ต่อมาวันที่ 22 ต.ค.2558 ศาลอุทธรณ์ภาค 7 มีคำพิพากษาจำคุกตลอดชีวิต และให้ชดใช้ค่าสินไหมทดแทนจำนวนดังกล่าวแก่ทายาทของผู้ตาย
ศาลฎีกาพิพากษายืนตามศาลอุทธรณ์ ให้จำคุกตลอดชีวิต ครรชิต ทับสุวรรณ อดีต ส.ส.สมุทรสาคร พรรคประชาธิปัตย์ และให้ชดใช้ค่าสินไหมทดแทนจำนวน 13,300,000 บาท ในคดีใช้ปืนยิงนายอุดร ไกรวัตนุสสรณ์ หรือนายกตุ่น อดีตนายก อบจ.สมุทรสาคร 
ข่าวหน้า1,ครรชิต ทับสุวรรณ,จำคุกตลอดชีวิต,อดีต ส.ส.สมุทรสาคร พรรคประชาธิปัตย์,อุดร ไกรวัตนุสสรณ์